આ મત ગણતરી દરમ્યાન ગણતરી કેન્દ્રમાં પ્રવેશ માટે પણ સાચા ખોટા પ્રવેશ પત્રો અને હોદાના કાર્ડ લગાવી ખટપટીઆઓ પોલીસનું તો માથુ પકવી દેતા તો વળી કોઈક કયાંક દિવાલ ઠેકીને પ્રવેશ કરવા જતા પોલીસને દોડાદોડી થતી આ સતત ચાલતી પ્રક્રિયામાં આવા કોઠા કબડા કરતા અને માતેલા સાંઢ જેવા રાજકીય એજન્ટો તો દર બે બે કલાકે વારાફરતી પોતાના નિવાસ સ્થાને જઈ ને દૈનીક ક્રિયાઓ પતાવી ખાઈ પીને પુરો આરામ કરી સજી ધજીને આખલા જેવા થઈ તે આવી જતા પરંતુ પોલીસ દળના જવાનો તો ફરજ ઉપર જે કાઈ બીસ્કીટ ફીસ્કીટ ચા-પાણીનો મેળ પડે તેનાથી રેડવીને ઉઘ્યા વગર ઝોલાખાતા ટીંગાયેલા જ રહેતા વળી પરિણામ જાહેર થાય પછી વળી પાછો સૌથી આકરો બંદોબસ્ત વિજય સરઘસ ને કેમકે વિજયી પાર્ટી તો પછી ઈચ્છા પડે તે રસ્તે અને ઈચ્છા પડે તે ગ્રામ્ય વિસ્તારમાં દોઢ ત્રાસા પીપુડા સાથે છાંટો પાણી કરીને નાચતા કુદતા અને હરીફ જુથના વિસ્તારોમાં તો રાડો દેકારો અને દ્વિઅર્થી વ્યંગ સુત્રો પોકારતા નીકળી પડતા આથી પોલીસ તો જેતે હાલતમાં જ કોથળા જેવા રવાના થતા થાણા અમલદાર બિચારો આવા સંવેદનશીલ વિસ્તારમાં કોઈ બીજો બનાવ ન બને તેની ઉપાધીમાં જ હોય કેમકે જો કાંઈક બને તો વળી પાછી એફઆઈઆરો ધરપકડો આક્ષેપો ઉચ્ચ અધિકારીઓના ધામા તેમની સરભરાઓમાંથી ઉંચો જ આવે નહિ.